**JINA:………………………………………..NAMBARI YA USAJILI:…………………..**

**JINA LA SHULE:……………………………………………………………………………..**

**MKONDO:……………….TAREHE:…………………… SAHIHI:……………………….**

**102/3**

**KISWAHILI**

**KARATASI YA 3**

**FASIHI**

**SAA: 2 ½**

**MTIHANI WA DESEMBA**

***MTIHANI WA KUKOMOA***

**MAAGIZO.**

* Andika jina lako, nambari ya usajili, mkondo, jina la shule na tarehe katika nafasi ulizoachiwa hapo juu.
* Jibu maswali **Manne** pekee.
* Swali la kwanza ni la **lazima.**
* Maswali hayo mengine matatu yachaguliwe kutoka sehemu nne zilizobaki yaani; Riwaya, Hadithi Fupi, Ushairi na Fasihi simulizi
* Usijibu maswali **mawili** kutoka sehemu moja.
* Majibu yote lazima yaandikwe kwa lugha ya Kiswahili.

**KWA MATUMIZI YA MTAHINI PEKEE.**

|  |  |  |
| --- | --- | --- |
| **SWALI** | **UPEO** | **ALAMA** |
| 1 | 20 |  |
|  | 20 |  |
|  | 20 |  |
|  | 20 |  |
| **JUMLA** | **80** |  |

**SEHEMU A: TAMTHILIA.**

**P. KEA: KIGOGO.**

**1. Lazima.**

a) “La, koma! La, koma. Siwezi mimi, siwezi mimi. Sitaki kuwa gurudumu la akiba….hujayaacha hayo.?”

i) Eleza muktadha wa dondoo hili. (alama 4)

ii) Bainisha vipengele vinne vya kimtindo katika dondoo hili. (alama.4)

iii) Fafanua sifa mbili za nafsinenewa katika dondoo hili. (alama 4)

b) Eleza umuhimu wa mandhari husika kwenye dondoo hili katika kuijenga tamthilia ya Kigogo. (alama.8)

**SEHEMU B: RIWAYA**

**A.MATEI: CHOZI LA HERI.**

***jibu swali la 2 au la 3.***

2.a) “Basi…..muda haukupita kabla ya kusikia mlio wa bunduki, mitutu yake ilitema risasi jinsi bafe atemavyo mate. Vilio vya kite vilihanikiza hewani, vita vikaanza.”

i) Eleza muktadha wa dondoo hili. (alama.4)

ii) Bainisha aina mbili za taswira katika dondoo hili. (alama.2)

iii) Eleza vipengele viwili vya kimtindo katika dondoo hili. (alama 2)

b) Vita vinavyorejelewa katika dondoo hili viliwaathiri wahafidhina kwa njia hasi. Fafanua. (alama 12)

3.a) “Nashangaa kinachompa kijana kama huyu, na wengine waliofariki jana, ambao wamesomea shahada za uzamili, kujihusisha na unywaji wa pombe haramu!

i) Eleza muktadha wa dondoo hili. (alama 4)

ii) Fafanua umuhimu wa msemaji katika dondoo hili. (alama 4)

iii) Kando na maudhui ya elimu eleza maudhui mengine mawili katika dondoo hili. (alama 2)

b) Eleza jinsi mwandishi alivyofaulu kutumia mbinu zifuatazo katika kuijenga riwaya hii.

i) Hadithi ndani ya hadithi. (alama 5)

ii) Mbinu rejeshi (alama 5)

**SEHEMU C: HADITHI FUPI.**

**Jibu swali la 4 au 5.**

**A. chokocho na D. Kayanda (wah): Tumbolisiloshiba na Hadithi Nyingine.**

**Alifa chokocho : “Masharti ya Kisasa”**

4.a) “Pom poom! pom poom! pom poom…Honi ya muuza samaki hiyo. Alibonyeza mpira wa honi ili kuashiria kwamba sasa yumo njiani juu ya baiskeli yake, anapita akitembeza samaki.

i) Eleza muktadha wa dondoo hili. (alama 4)

ii) Bainisha vipengele vitatu vya kimtindo katika dondoo hili. (alama.3)

iii) Bainisha aina tatu za taswira katika dondoo hili. (alama 3)

b)”….mapenzi ni mateso, ni utumwa, ni ukandamizaji, ni ushabiki usio na maana. “Thibitsha ukweli wa kauli hii kama unavyojitokeza kwenye hadithi ya Masharti ya kisasa. (alama 10)

5.a) Onyesha jinsi ufisadi unavyoshughulikiwa katika hadithi, “Shibe inatumaliza.” (alama 10)

 **Ali Abudulla Ali: “Ndoto ya Mashaka”**

b) “….Kumbe hii yote ilikuwa ndoto – ndoto yangu. Ndoto ya mashaka yangu.” Thibitisha ukweli wa kauli hii kwa kumrejelea mhusika husika katika hadithi hii. (alama 10)

**SEHEMU YA D: USHAIRI.**

*6. Soma shairi lifuatalo kisha ujibu maswali*

Said A. Mohamed: Mbele ya Safari.

Ilipoanza safari, ilianza kwa dhiki

Tulishikana kwa ari, kwenda safari ya haki

Tukawa ni majabari, nyoyo zisitaharuki

Tukajizatiti

Njaa ikawa thabiti, na kiu kutamalaki

Nasi tulitia dhati, tusijali kuhiliki

Ingawa mbele mauti, dhila na mingi mikiki

Tulijizatiti.

Huu mwisho wa safari, tukaambiwa ni haki

Shangwe kwetu na fahari, utumwa hatuutaki

Kuwa mbele ya safari, juhudi iliyobaki

Tulijizatiti

Ile ilikuwa ndoto, Mwisho wake mafataki

Nguvu zimechomwa moto, sahala ‘mekuwa dhiki

Wagombania kipato, utashi haukatiki

Na kutabakari.

Msafara ukasita, kwenye mlima wa haki

Kijasho kinatuita, Mlima haupandiki

Basi sote ‘kajipeta, kukikwea kima hiki

Twataka hazina.

Tukiwa migongo wazi, tukainama kwa shaki

Tukawa’chia ukwezi, kialeni wadiriki

Wakapanda bila kazi, kuteremsha miliki

Wakaitapia

Wakafikia makazi, ya pumbao na ashiki

Huko wakajibarizi, kwenye raha lakilaki

wakaisahau ngazi, ya umma uliomiliki

Mbele ya safari.

Na hazina yetu sote, kuishusha hawataki

Wamo wanatema mate, kwa umati halaiki

Imezima nia yote, kiza hakitakasiki

Mbele ya safari.

a) Eleza safari inayorejelewa katika shairi hili. (alama 2)

b) Onyesha kinaya cha safari inayozungumziwa. (alama 3)

c) Taja na ueleze bahari tatu za shairi hili ukizingatia: (alama.2)

i) Mizani

ii) Vina

d) Andika ubeti wa saba kwa lugha ya nathari. (alama.4)

e) Eleza umuhimu wa aina mbili za uhuru wa kishairi zilizotumiwa katika ubeti wa sita.(alama 2)

f) Bainisha aina mbili za urudiaji zilizotumiwa katika shairi hili. alama 2)

g) Fafanua aina mbili za taswira zinazojitokeza katika shairi hili. (alama 2)

h) Kando na kinaya, bainisha vipengele vingine viwili vya kimtindo katika shairi hili. (alama 2)

i) Eleza toni ya shairi hili (alama.1)

**SEHEMU E: FASIHI SIMULIZI.**

**1. Soma wimbo ufuatao kisha ujibu maswali.**

Ewe mpwa wangu,

Kwetu hakuna mwoga, usiwe kama msichana

Uoga ukikufika, huenda ni wa akina mamayo.

Fahali tulichinja ili uwe mwanamume

Iwapo utatingiza kichwa

Uhamie kwa wasiokatwa

Waume wa mbari yetu

Si waoga wa kisu

Wao hukatwa kuanzia macheo hadi machweo.

Simama jicho liwe juu

Ngariba alilala jikoni

Visu ametia makali

Kabiliana na kisu kikali

wengi wasema ni kikali

Mbuzi utampata

Na hata shamba la mahindi

Usiende kwa wasiotahiri.

a) Huu ni wimbo wa aina gani? Fafanua. (alama.2)

b) Eleza shughuli mbili za kiuchumi zinazodokezwa na wimbo huu. (alama 2)

c) Eleza aina mbili za taswira katika utungo huu. (alama 2)

d) Kando na taswira, bainisha vipengele vingine viwili vya kimtindo katika wimbo huu. (alama.2)

e) Onyesha jinsi taasubi ya kiume inavyojitokeza katika wimbo huu. (alama 4)

f) Fafanua umuhimu wa aina hii ya wimbo katika jamii. (alama 8)